रसोई गैस सिलेंडर महंगा, आप ने सड़क पर उतरकर जताया आक्रोश
आम आदमी पार्टी ने माधवगंज चौराहे पर शुक्रवार की दोपहर में महंगाई के खिलाफ प्रदर्शन किया। इस दौरान रसोई गैस के दाम बढ़ने को लेकर आप के कार्यकर्ताओं ने कड़ा एेतराज जताया। आप के कार्यकर्ताओं ने केंद्र सरकार के खिलाफ जोरदार नारेबाजी करते हुए महंगाई कम करने की मांग की। प्रदर्शन के दौरान बताया गया कि केंद्र में भाजपा की सरकार के कार्यकाल में सिलेंडर के दाम 270 रुपए बढ़ाए जा चुके हैं। जो कि भारतीय इतिहास में अब तक की सबसे अधिक वृद्धि है। प्रदर्शन करने वालों में आप के जिला सचिव उमराव सिंह रघुवंशी, खुशालसिंह राजपूत, यूके त्रिपाठी, धीरजसिंह, संजीव विश्वकर्मा, गोरव ठाकुर, हल्केराम अहिरवार, श्याम चरण, दीनदयाल, विमला देवी, नवीन राय, रूपसिंह, संजू कुशवाह आदि शामिल रहे।
hin_Deva hin_Deva